**Diego Kostner** (s. 5. elokuuta 1992 Brixen, Italia) on italialainen jääkiekkoilija, joka pelaa Sveitsin National Leaguen HC Ambrì-Piottassa. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Kostner on HC Gherdëinan kasvatti, mutta hän siirtyi jo 15-vuotiaana Sveitsiin Pikes Oberthurgaun junioreihin kaudeksi 2007–2008. Kaudella 2008–2009 Kostner voitti seuran U17-junioreiden sisäisen piste-, maali- ja syöttöpörssin tehoilla 19+20=39. Kaudeksi 2009–2010 hän siirtyi HC Luganon A-nuoriin, joiden sisäisen pistepörssin Kostner voitti tehoilla 16+19=35. Kaudella 2011–2012 hän nousi Luganon National League A -miehistöön. Kostnerilla oli Sveitsissä luodun junioriuransa ansiosta Sveitsin pelaajalisenssi, jonka ansiosta hän ei vienyt paikkaa joukkueen ulkomaalaiskiintiöstä. Kostnerin ensimmäinen NLA-kausi toi 35 runkosarjaottelussa tehot 2+2=4.

Kaudella 2012–2013 Kostner teki 14 tehopistettä. Tammikuussa 2013 hän teki kolmivuotisen jatkosopimuksen Luganon kanssa. Kaudella 2013–2014 Kostner teki NLA:n yhden kauden piste-ennätyksensä tehoilla 6+13=19. Kaudella 2015–2016 hän edusti Luganoa myös Spengler Cupissa, jonka finaalissa joukkue kuitenkin hävisi Kanadalle lukemin 4–3.

Kaudeksi 2016–2017 Kostner teki kaksivuotisen sopimuksen HC Ambrì-Piottan kanssa. Kaudella 2017–2018 hän oli 12 osumallaan joukkueen kolmanneksi paras maalintekijä Cory Emmertonin kanssa. Kostner voitti myös Ambrì-Piottan sisäisen tehotilaston lukemalla +7. Marraskuussa 2018 hän teki joukkueen kanssa kolmivuotisen jatkosopimuksen.

### Maajoukkueura

Kostner edusti Italiaa MM-kilpailuissa vuosina 2014 ja 2017, joista ensimmäisessä turnauksessa hänet palkittiin joukkueensa yhtenä kolmesta parhaasta pelaajasta. Kostner valittiin myös Kanadaa vastaan pelatun alkulohkon ottelun päätteeksi Italian ottelun parhaaksi pelaajaksi. Hän pelasi myös IA-divisioonan MM-kilpailuissa vuosina 2013, 2015, 2016 ja 2018. Vuosien 2013, 2016 ja 2018 turnaukset päättyivät hopeaan. Vuosien 2015 ja 2016 turnauksissa Kostner toimi Italian varakapteenina. Vuoden 2018 turnauksessa hän jakoi kahdella osumallaan joukkueen sisäisen maalipörssin voiton Giulio Scandellan ja Thomas Larkinin kanssa.

Kostner pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisten karsintojen esikarsinnoissa hän toimi Italian varakapteenina ja jakoi kahdella osumallaan joukkueen sisäisen maalipörssin voiton kolmen muun pelaajan kanssa. Kostner jakoi myös Italian sisäisen tehotilaston voiton seitsemän muun pelaajan kanssa lukemalla +5. Yhteensä hän on pelannut 70 A-maaottelua tehopistein 9+12=21.

Kostner pelasi myös alle 20-vuotiaiden I-divisioonan MM-kilpailuissa vuonna 2011 sekä alle 18-vuotiaiden I-divisioonan MM-kilpailuissa vuonna 2009 ja II-divisioonan MM-kilpailuissa vuonna 2010, jolloin hän voitti A-lohkon kultaa.

Muuta
-----

Kostnerin isä Thomas on entinen Italian pääsarjakiekkoilija, joka on sittemmin luonut uraa valmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 | Pikes Oberthurgau | Elite Novizen | 31 | 8 | 16 | 24 | 24 | 4 | 3 | 0 | 3 | 0 |
| 2008–2009 | Pikes Oberthurgau | Elite Novizen | 30 | 19 | 20 | 39 | 28 | 3 | 2 | 0 | 2 | 0 | U18d1 | 5 | 0 | 0 | 0 | 2 |
| 2009–2010 | HC Lugano | Elite Jr. A | 35 | 16 | 19 | 35 | 32 | 3 | 0 | 0 | 0 | 0 | U18d2 | 5 | 4 | 7 | 11 | 2 |
| 2010–2011 | HC Lugano | Elite Jr. A | 28 | 16 | 19 | 35 | 34 | 3 | 1 | 0 | 1 | 4 | JMMd1 | 5 | 1 | 2 | 3 | 2 |
| 2011–2012 | HC Lugano | Elite Jr. A | 11 | 8 | 6 | 14 | 20 | – | – | – | – | – |
|  | HC Lugano | NLA | 35 | 2 | 2 | 4 | 2 | – | – | – | – | – |
| 2012–2013 | HC Lugano | NLA | 50 | 6 | 8 | 14 | 8 | 7 | 0 | 0 | 0 | 0 | OQ | 3 | 0 | 0 | 0 | 0 |
|  |  |  |  |  |  |  |  |  |  |  |  |  | MMd1 A | 5 | 1 | 2 | 3 | 6 |
| 2013–2014 | HC Lugano | NLA | 41 | 6 | 13 | 19 | 16 | 5 | 0 | 0 | 0 | 0 | MM | 7 | 0 | 4 | 4 | 4 |
| 2014–2015 | HC Lugano | NLA | 36 | 3 | 7 | 10 | 20 | 6 | 1 | 2 | 3 | 2 | MMd1 A | 3 | 0 | 0 | 0 | 0 |
| 2015–2016 | HC Lugano | NLA | 46 | 1 | 3 | 4 | 8 | 14 | 1 | 1 | 2 | 0 | OQ | 3 | 2 | 1 | 3 | 0 |
|  |  |  |  |  |  |  |  |  |  |  |  |  | MMd1 A | 5 | 0 | 2 | 2 | 0 |
| 2016–2017 | HC Ambrì-Piotta | NLA | 41 | 1 | 3 | 4 | 18 | – | – | – | – | – | OQ | 3 | 1 | 0 | 1 | 4 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 2 |
| 2017–2018 | HC Ambrì-Piotta | NLA | 50 | 12 | 4 | 16 | 20 | – | – | – | – | – | MMd1 A | 4 | 2 | 2 | 4 | 0 |
| 2018–2019 | HC Ambrì-Piotta | NLA | 50 | 6 | 7 | 13 | 22 | 5 | 0 | 0 | 0 | 4 | MM | 5 | 0 | 0 | 0 | 0 |
| 2019–2020 | HC Ambrì-Piotta | NLA | 1 | 1 | 0 | 1 | 0 | – | – | – | – | – |
| 9 kautta | yhteensä | NLA | 350 | 38 | 47 | 85 | 114 | 37 | 2 | 3 | 5 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Diego Kostner**.
* Diego Kostner The Internet Hockey Databasessa (englanniksi)
* Diego Kostner Eurohockey-sivustolla (englanniksi)
* Diego Kostner *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Diego Kostner *Elite Prospects*. Everysport Media Group AB.  (englanniksi)
2. ↑  ACCORDO BIENNALE CON L'ATTACCANTE DIEGO KOSTNER *hcap.ch*.  15.2.2015. HCAP e HCAP SA.  Arkistoitu 15.2.2016. Viitattu 16.2.2016. (italiaksi)
3. ↑  BEST PLAYER OF THE GAME SELECTED BY THE TEAM (pdf)  4.5.2017. IIHF. Viitattu 30.7.2017. (englanniksi)